ઇમ્તિયાઝ અલીએ ફિલ્મનો સબ્જેક્ટ ખૂબ સુંદર રીતે હેન્ડલ કર્યો છે. પરંતુ તેમની તમામ ફિલ્મો કન્ટેમ્પરરી કોમ્પ્લિકેટેડ લવ-સ્ટોરી માટે એટલી જાણીતી છે, કે આ ફિલ્મમાં કદાચ દર્શકોને કંઇ નવું નહીં લાગે. હેરી અને સેજલ જ્યારે રિંગ શોધતા-શોધતા મજાક-મસ્તીમાં પડી જાય ત્યારે અમુક સિનમાં પ્રશ્ન થાય કે વાર્તા કઇ દિશામાં આગળ વધી રહી છે. ઇમ્તિયાઝ અલીની સ્ટોરીઝ બધા માટે નથી હોતી, એ આપણે સૌ જાણીએ છીએ. પરંતુ અહીં હંમેશની માફક તેઓ હળવી ક્ષણો અને ધીર-ગંભીર પરિસ્થિતિ વચ્ચે બેલેન્સ જાળવવામાં સફળ રહ્યાં છે. ફિલ્મના લોકેશન્સ ખૂબ સુંદર છે, શાહરૂખ અનુષ્કાનું પરફોમન્સ અને કેમેસ્ટ્રી પ્રભાવશાળી છે, આથી વાર્તાની અમુક ખામીઓ સરળતાથી અવગણી શકાય છે.